Petition to an Acting - Strategus
Material: papyrus
Place: Oxyrhynchites
Categories: Eingabe
Didymos an den königlichen Schreiber und amtierenden Strategen Hermodoros
Betrug durch seine Mutter und gleichzeitigen Vormund
ungerechte Entscheidung des Strategen Philonikos
Ἑρμοδώρωι βασιλ γρα 
διαδεχομένωι καὶ [τ]ὴν στ[ρα] 
παρὰ Διδύμου Διονυσίου τοῦ κα[ὶ] 
Φατρέως ἀπʼ Ὀξυρύγχων πόλεω[ς]. 
ἡ μήτηρ μου Ματρεῖνα Ἡρακλήου 
τοῦ καὶ Ματρέ[ου ο]ὖσά μου ἐπ[ίτρο]
πος καὶ πολλά μ[ε ἀ]δικοῦσα ἔτι 
καὶ πλανήσασά με ἐποίησεν εἰς 
Ὄασιν καταβῆναι καὶ γράψασθαι 
Διοσκόρῳ ἀνδρὶ ἀπελευθέρας 
αὐτῆς ὄντι ἰδίωι αὐτῆς αδοτ.. 
ἀργυρίου ταλάντου ἑνὸς ἡμισου  
καὶ ὑποθέσθαι ὅσα ἔχω ἐν τῇ Ὀάσε[ι] 
κτήματα [λα]βόντα τοῦ Διοσκόρο[υ] 
γράμματα ἀπερ[ισπ]άστου. ἀναβά[ν]
τα δέ με εἰς τὸν Ὀξυρυγχείτην 
μετὰ καὶ τοῦ Διοσκόρου ἐνήδρευ
σεν ἄχρι ἂν αἰτήσῃ με τὴν ἀπερί
σπαστον καὶ ταύτης ἐνκρατὴς 
γενομένη καὶ συνειδυῖα ἑαυτῆι 
πολλὰ τῶν ἐμῶν ἀνηρπακυίηι 
οὐ πρότερον ὁμολογεῖν θέλει 
αἰτοῦσά μ[ε] ἀντὶ ταύτης ἀποχὴν 
τῆς ἐπιτροπῆς, οἰομένη ἐκ τού
του δύνασθαι ἐκφυγεῖν ἃ διέπρα
ξεν· καίτοι Φιλονίκου τοῦ στρα 
καθʼ ὑπομνηματισμοὺς κρεί
ναντος ἕτερόν μου ἐπίτροπον 
κατασταθῆναι, οὐ πιστεύοντος 
οὔτε αὐτῇ οὐδὲ τῆι ἡλικίᾳ μου. 
χωρὶς δὲ τούτων οὐδὲ ὀψώ
νιόν μοι ἐχορήγησεν ἔτι πρὸ μη
νῶν τριῶν , ἐκ παντὸς θλείβου
σά με εἰς τὸ μὴ δύνασθαι κατʼ αὐ
τῆς προελθεῖν. ὧν πάντων χά
ριν ἀναγκαίως ἐπιδιδοὺς τὸ 
ἀναφόριον ἀξιῶ ἔχειν ἐν κατα
χωρισμῷ καὶ διαλαβεῖν ὡς ἐάν 
σοι [δ]όξῃ.  ζ Αὐτοκράτορος 
Καίσαρος Τραιανοῦ Ἁδριανοῦ Σεβαστοῦ 
Παῦνι κθ.